title: "Hein Hoop"
text: "Hein Hoop (* 16. Febrewoore 1927 uun Gr\u00e5sten, Denemark; \u2020 25. Mei 1986 uun B\u00fcttel-Eck) wiar en sjiisken skriiwer an konstler.\n\nLeewent \nHein liard det telgin faan holt an h\u00e4\u00e4 konst uun Ameerikoo studiaret. Uun Katingsiel \u00fc\u00fcb Eidersteed h\u00e4\u00e4'er uun en ual dikerh\u00fcs wenet an werket \u00fcs telger, mooler, tiakner, skriiwer an aktjuunskonstler. Hi h\u00e4\u00e4 f\u00f6r a M\u00fcnchner Lach- und Schie\u00dfgesellschaft an det bleed Pardon skrewen. Miast skr\u00e4\u00e4w hi \u00fc\u00fcb plaatsjiisk. Sin staken san faan Knut Kiesewetter, Hannes Wader, Lonzo Westphal, Fiede Kay, Volker Lechtenbrink an Liederjan s\u00fcngen wurden. \n\nHein Hoop h\u00e4\u00e4 a \"waaskonst\" erf\u00fcnjen, wat en regionaal furem faan a Land Art as. Bek\u00e4\u00e4nd wurden as hi m\u00e4 sin \"waasol\u00fcmpiaad\" bi Brunsb\u00fcttel, m\u00e4't \"\u00f6\u00f6le-pestiwal\" an det instalatsjuun \"tidjend\u00f6r\".\n\nM\u00e4 di sweedsk stakenskriiwer Carl Michael Bellman (1740-1795) feeld Hein ham ferb\u00fcnjen an h\u00e4\u00e4 flook staken tu't huuchsjiisk an plaatsjiisk auerdraanj. Efter Hein Hoop san duas haa Hannes Wader, Klaus Hoffmann an Reinhard Mey en CD m\u00e4 sin staken \u00fctjden: Liebe, Schnaps, Tod \u2013 Wader singt Bellman.\n\nA 25. Mei 1986 wurd di swaar kraank Hein Hoop nai bi H\u00fcsem duad uun sin auto f\u00fcnjen.\n\nWerken\n\nBuken \n Aktionen im Watt. Segebrecht, Marne 1984, .\n Grimmige M\u00e4rchen. In Hoch- und Plattdeutsch. Tuup m\u00e4 Henning Venske. Verlag Davids Drucke, Celle 1978, .\n K\u00e4pten Kidd. Lieder und Shanties. M\u00e4 tiaknangen. Davids Drucke, Celle 1977\n De Landkommun. Plattdeutsche Kom\u00f6die mit Gesang in 3 Akten. Eidam-Verlag, T\u00f6nning 1979\n Carl Michael Bellman; Hein Hoop: Der Tod ist doch ein b\u00f6ser B\u00e4r. Staken \u00fc\u00fcb huuch- an plaatsjiisk. Verlag Davids Drucke, 1978, .\n Reimlichkeiten. Eidam-Verlag, T\u00f6nning 1978\n Lisa, Gudrun, Freya, alle hin, auweia. Satirische Bretterlieder. Struck, Hamburg 1978\n De See is frie. N\u00fce plattd\u00fctsche Leder.  .\n B\u00e4nkeltexte. Katingsiel-Eiderstedt. Galerie am Eiderdamm 1975\n\nAktjuunen \n Gezeitent\u00fcr. Performance-aktsjuun (1972) bi a Nuurdsiak\u00fcst. En d\u00f6r uun a waas wurd faan a flud eeben an faan a \u00e4\u00e4b weder sacht maaget. A NDR h\u00e4\u00e4 det apnimen.   \n Trutz Blanker Hohn. Ein Friesical von Henning Venske und Hein Hoop. Musiik faan Lonzo Westphal. Pl\u00e4ne, 1979, LP\n Nordfriesische Mittelstreckenrakete \u201eKating 1\u201c\n\nLiterat\u00fc\u00fcr \n Manfred Hausin: Liebe, Schnaps, Tod. Hein Hoop \u2013 der Narr von Eiderstedt. Uun: Muschelhaufen, Jahresschrift f\u00fcr Literatur und Grafik, Nr. 45. Viersen 2005.\n\nFerwisang efter b\u00fctjen \n Wattopedia\n\nHoop\nHoop"